32 



saa gaar det den modsatte Vej, fra Nordøst til Sydvest, foregaar 

 iøvrigt paa samme Maade som om Foraaret. 



Samtidigt med, at Trækket foregaar om Efteraaret, ses der 

 rundtom i Egnen vældige Skarer af Krager sammen med Raager 

 og Alliker. De fleste forsvinder hen i November, men i Modsætning 

 til Forholdet hos de andre Kragefugle bliver der altid en Del tilbage 

 Vintren igennem. Der dukker saa det Spørgsmaal op, om de 

 Krager, der findes her om Vintren, er dem, der er udrugede her 

 om Sommeren, eller om de trækker bort, og de overvintrende 

 er nordligere Fugle. Jeg var tidligere tilbøjelig til at tro, at det 

 sidste var Tilfældet, men forskellige Ting har vist mig, at i 

 hvert Tilfælde en Del af de Krager, der udruges her, bliver om 

 Vintren; utvivlsomt er det, at der ogsaa kommer en Del til 

 andetsteds fra. — Hvor man færdes om Vintren, ser man Krager 

 her, i Inddæmningen, paa Marken og ved Stranden; omkring 

 Sanatoriets Hønsegaard holder altid en Flok til. Om Dagen er 

 Kragerne spredte over hele Egnen, om Aftenen samler de sig 

 regelmæssigt paa bestemte Steder for at søge Nattehvile. I 1909 

 har jeg optegnet, hvordan de om Aftenen kom flyvende over 

 Fjorden fra Sydøst mod Nordvest for at overnatte i Skoven her; 

 paa deres Vej krydsede de Hættemaagerne, som paa samme Tid 

 fløj fra Inddæmningen ud for at overnatte paa Vandet. I Vintren 

 1917 — 18 overnattede en Del i Parken, men ellers har det i de 

 senere Aar været Reglen, at Kragerne fra hele Egnen Vest for 

 NakkebøUefjord om Aftenen flj'ver over Fjorden i nordøstlig 

 Retning for at søge Nattekvarter i Skove, som ligger mindst en 

 Milsvej borte; i Skumringen ser man dem da enkeltvis eller i 

 Smaaflokke give sig paa Vej over Fjorden for næste Morgen i 

 Daggry at komme tilbage; man skulde sjmes, de ligesaa godt 

 kunde overnatte i Skoven her. 



Det er en kendt Sag, at der foruden den almindelige Graa- 

 krage findes en anden Form af Krage, Sortkragen, der adskiller 

 sig ved at være ensartet sort, iøvrigt i Levevis, Størrelse, Stemme 

 og andre Forhold ligner Graakragen saa meget, at der vel ingen 

 Tvivl er om, at man ikke er berettiget til at betragte den som 

 andet end en Race, tilmed da Graa- og Sortkrage meget villigt 

 parrer sig og faar yngledygtigt Afkom. Danmark ligger ganske 

 vist væsentligt udenfor Sortkragens Udbredningskreds, men en- 

 kelte trælles dog her, og selv har jeg haft Lejlighed til at gøre 

 nogle Iagttagelser over Sortkragen. 



